pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ภารกิจแน่น!! รัฐมนตรีเกษตรฯ นำทีม ผบห.กษ. ติดตามการแก้ไขปัญหาน้ำท่วมในเขตเทศบาลจะนะ
วันเสาร์ที่ 16 ตุลาคม 2564
ภารกิจแน่น!! รัฐมนตรีเกษตรฯ นําทีม ผบห.กษ. ติดตามการแก้ไขปัญหาน้ําท่วมในเขตเทศบาลจะนะ
ภารกิจแน่น!! รัฐมนตรีเกษตรฯ นําทีม ผบห.กษ. ติดตามการแก้ไขปัญหาน้ําท่วมในเขตเทศบาลจะนะ  พร้อมมอบถุงยังชีพ และสัญญาเช่าที่ดินเพื่อเกษตรกรรม ภายใต้โครงการจัดที่ดินทํากินให้ชุมชนตามนโยบายรัฐบาล (คทช.)
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ พร้อมคณะผู้บริหารกระทรวงเกษตรและสหกรณ์ นําโดย ดร.ทองเปลว กองจันทร์ ปลัดกระทรวงเกษตรและสหกรณ์ ติดตามการแก้ไขปัญหาน้ําท่วมในเขตเทศบาลจะนะ และพบปะประชาชนและเกษตรกร ณ สหกรณ์การเกษตรจะนะ จํากัด อ.จะนะ จ.สงขลา
สําหรับแนวทางการแก้ไขปัญหาน้ําท่วมในพื้นที่เทศบาลจะนะ โครงการชลประทานสงขลา สํานักงานชลประทานที่ 16 ได้มีแผนการบรรเทาแก้ไขปัญหาน้ําท่วมและน้ําแล้ง ลุ่มน้ําย่อยคลองนาทวี โดยมีการปรับปรุงคลองส่งน้ําคลองเกาะทาก มีเกษตรกรในพื้นที่ที่ได้รับประโยชน์ จํานวน 120 ครัวเรือน พื้นที่การเกษตรประมาณ 600 ไร่ การปรับปรุงคลองส่งน้ําคลองปาม มีเกษตรกรในพื้นที่ที่ได้รับประโยชน์ จํานวน 290 ครัวเรือน พื้นที่การเกษตรประมาณ 1,000 ไร่ และโครงการแก้มลิงนาหอยโข่ง มีเกษตรกรในพื้นที่ที่ได้รับประโยชน์ จํานวน 400 ครัวเรือน พื้นที่การเกษตรประมาณ 1,200 ไร่
"การลงพื้นที่ในจังหวัดสงขลาในครั้งนี้ ได้นําผู้บริหารกระทรวงเกษตรฯ มารับฟังปัญหาและหาแนวทางแก้ไขให้พี่น้องชาวจังหวัดสงขลา โดยมุ่งเน้นว่าจะต้องดูแลพี่น้องเกษตรกรให้ดีที่สุด มีความเป็นอยู่ที่ดีขึ้น มีความมั่นคงมากยิ่งขึ้น อย่างไรก็ตาม ต้องบูรณากับทุกภาคส่วนทั้งจากกระทรวงเกษตรฯ และภาคส่วนอื่น ๆ ต้องเข้าถึงพี่น้องทุกคนให้เหมือนคนในครอบครัวเดียวกัน และที่สําคัญในวันนี้ได้มาให้กําลังใจกับพี่น้องอาสาสมัครเกษตรหมู่บ้าน (อกม.) ที่เป็นแรงสําคัญที่ช่วยผลักดันและขับเคลื่อนงานด้านการเกษตรในพื้นที่ต่าง ๆ ทั่วประเทศ ซึ่งกระทรวงเกษตรฯ โดยกรมส่งเสริมการเกษตร ได้พยายามให้ อกม. ได้รับค่าตอบแทนเช่นเดียวหน่วยงานอื่น ๆ เพื่อเป็นขวัญและกําลังใจในการทํางานต่อไป" ดร.เฉลิมชัย กล่าว
นอกจากนี้ รัฐมนตรีว่าการกระทรวงเกษตรและสหกรณ์ได้มอบถุงยังชีพให้อาสาสมัครเกษตรหมู่บ้าน เพื่อเป็นขวัญและกําลังใจ และมอบสัญญาเช่าที่ดินเพื่อเกษตรกรรม ให้แก่กลุ่มเกษตรกรทําไร่นาสวนผสมปฏิรูปที่ดินสะพานไม้แก่น ภายใต้โครงการจัดที่ดินทํากินให้ชุมชนตามนโยบายรัฐบาล (คทช.)
รัฐบาลไทย-ข่าวทำเนียบรัฐบาล-ครม. เคาะ (ร่าง) แผนพัฒนาเศรษฐกิจและสังคมแห่งชาติ ฉบับที่ 13 (ปี 66 - 70) เดินหน้า 13 หมุดหมายการพัฒนา พลิกโฉมประเทศสู่ “สังคมก้าวหน้า เศรษฐกิจสร้างมูลค่าอย่างยั่งยืน”
วันอาทิตย์ที่ 8 พฤษภาคม 2565
ครม. เคาะ (ร่าง) แผนพัฒนาเศรษฐกิจและสังคมแห่งชาติ ฉบับที่ 13 (ปี 66 - 70) เดินหน้า 13 หมุดหมายการพัฒนา พลิกโฉมประเทศสู่ “สังคมก้าวหน้า เศรษฐกิจสร้างมูลค่าอย่างยั่งยืน”
......
ที่ประชุม ครม. (3 พ.ค. 65) เห็นชอบร่างแผนพัฒนาเศรษฐกิจและสังคมแห่งชาติ ฉบับที่ 13 สําหรับปี 2566 – 2570 โดยเป็นการกําหนดทิศทางการพัฒนาประเทศในระยะ 5 ปีถัดไป ให้มีความมั่นคง มั่งคั่ง ยั่งยืน เป็นประเทศพัฒนาแล้วตามหลักปรัชญาของเศรษฐกิจพอเพียง การพัฒนาอย่างยั่งยืนของสหประชาชาติ และการพัฒนาเศรษฐกิจ BCG เพื่อพลิกโฉมประเทศสู่ “สังคมก้าวหน้า เศรษฐกิจสร้างมูลค่าอย่างยั่งยืน”
.
เป้าหมายหลักของการพัฒนามี 5 ประการ ได้แก่ การปรับโครงสร้างการผลิตสู่เศรษฐกิจฐานนวัตกรรม/ การพัฒนาคนสําหรับโลกยุคใหม่/ การมุ่งสู่สังคมแห่งโอกาสและความเป็นธรรม/ การเปลี่ยนผ่านการผลิตและบริโภคไปสู่ความยั่งยืน/ การเสริมสร้างความสามารถของประเทศในการรับมือกับความเสี่ยงและการเปลี่ยนแปลงภายใต้บริบทโลกใหม่
.
13 หมุดหมายการพัฒนาตามแผนพัฒนาฯ ฉบับที่ 13 นี้ แบ่งเป็น 4 มิติ ได้แก่
-มิติภาคการผลิตและบริการเป้าหมาย
-มิติโอกาสและความเสมอภาคทางเศรษฐกิจและสังคม
-มิติความยั่งยืนของทรัพยากรธรรมชาติและสิ่งแวดล้อม
-มิติปัจจัยผลักดันการพลิกโฉมประเทศ
.
หลังจากนี้ สํานักงานสภาพัฒนาการเศรษฐกิจและสังคมแห่งชาติ (สศช.) จะเสนอร่างแผนพัฒนาฯ ฉบับที่ 13 ต่อรัฐสภาเพื่อทราบ ก่อนกราบเรียนนายกรัฐมนตรี เพื่อนําขึ้นทูลเกล้าฯ ถวาย เพื่อทรงมีพระบรมราชโองการให้ใช้แผนพัฒนาเศรษฐกิจและสังคมแห่งชาติต่อไป
.
อ่านเพิ่มเติม คลิก https://www.thaigov.go.th/news/contents/details/54183
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อลงกรณ์” ยืนยันด่านโมฮ่านเปิดนำเข้าทุเรียนไทยปกติ ไม่ได้ปิดตามที่สื่อเสนอข่าวขอความร่วมมือเช็คข้อมูลก่อนออกข่าวหรือแชร์ต่อเพราะกระทบราคาทุเรียน
วันพุธที่ 27 เมษายน 2565
“อลงกรณ์” ยืนยันด่านโมฮ่านเปิดนําเข้าทุเรียนไทยปกติ ไม่ได้ปิดตามที่สื่อเสนอข่าวขอความร่วมมือเช็คข้อมูลก่อนออกข่าวหรือแชร์ต่อเพราะกระทบราคาทุเรียน
“อลงกรณ์” ยืนยันด่านโมฮ่านเปิดนําเข้าทุเรียนไทยปกติ ไม่ได้ปิดตามที่สื่อเสนอข่าวขอความร่วมมือเช็คข้อมูลก่อนออกข่าวหรือแชร์ต่อเพราะกระทบราคาทุเรียน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และประธานคณะทํางานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) แถลงวันนี้ (27 เม.ย.) ว่า ตามที่มีสื่อมวลชนบางส่วนเสนอข่าวว่า จีนปิดด่านโมฮ่านระงับการนําเข้าทุเรียนและผลไม้ของไทยนั้น ขอชี้แจงว่า ด่านโมฮ่านยังเปิดทําการเป็นปกติในการนําเข้าทุเรียนและผลไม้ของไทย และขอความร่วมมือสื่อมวลชนได้ตรวจสอบข้อมูลก่อนการเสนอข่าวสารที่ไม่เป็นความจริงโดยเฉพาะมีการแชร์ต่อในโซเชียลมีเดีย เนื่องจากข่าวสารดังกล่าวกระทบต่อราคาทุเรียนและผลไม้อื่นๆ
“มีบางส่วนโยงไปถึงประเด็นการเมืองระหว่างประเทศในทํานองว่า จีนกีดกันผลไม้ไทย ซึ่งขอชี้แจงว่า จีนกับไทยมีความสัมพันธ์ที่ดีต่อกันช่วยซื้อทุเรียนและผลไม้ไทยในยามที่เกิดวิกฤติโควิด19 ระบาดรุนแรงก็ยังนําเข้าผลไม้จากไทยร่วม 2 แสนล้านบาท โดยเฉพาะทุเรียนนําเข้าเกิน 1 แสนล้านบาท ในปีที่ผ่านมา ปีนี้ก็ยังอุดหนุนนําเข้าทุเรียนและผลไม้ไทยเช่นเดิมทั้งที่ตัวเองลําบากเกิดการระบาดของโควิด19 ระลอกใหม่ และยังช่วยสนับสนุนให้ไทยส่งออกทุเรียนและผลไม้โดยใช้เส้นทางรถไฟสายจีน-ลาว ได้สําเร็จเป็นครั้งแรกเมื่อ 24 เมษายนที่ผ่านมาเป็นการขนส่งทุเรียนเต็มขบวนรถไฟ 27 ตู้คอนเทนเนอร์ จํานวน 500 ตันจากจันทบุรีถึงแผ่นดินใหญ่จีนโดยผ่านด่านโมฮ่าน“ นายอลงกรณ์ กล่าว
รัฐบาลไทย-ข่าวทำเนียบรัฐบาล-เคลียร์แล้วเกือบ 100% เรื่องราวร้องทุกข์โควิด ผ่านช่องทาง ‘1111’
วันจันทร์ที่ 28 มิถุนายน 2564
เคลียร์แล้วเกือบ 100% เรื่องราวร้องทุกข์โควิด ผ่านช่องทาง ‘1111’
....
เป็นเวลากว่า 6 เดือนแล้วนะครับที่รัฐบาลได้เปิดให้ประชาชนสามารถแจ้งเบาะแส ร้องทุกข์ ขอความช่วยเหลือ รวมถึงสอบถามข้อมูล เสนอความคิดเห็นเกี่ยวกับสถานการณ์โรคโควิด-19 ผ่าน 5 ช่องทาง ทั้งสายด่วน 1111, ตู้ ปณ. 1111, เว็บไซต์www.1111.go.th, แอปฯ PSC 1111 และจุดบริการประชาชน 1111 ทําเนียบรัฐบาล
.
โดยตั้งแต่วันที่ 7 ม.ค. – 23 มิ.ย. 64 มีการแจ้งเรื่องเข้ามาทั้งหมด 249,448 เรื่อง แบ่งเป็น
1) แจ้งเบาะแสบ่อนการพนัน 652 เรื่อง
2) แจ้งเบาะแสการไม่ปฏิบัติตามข้อกําหนดตามความในมาตรา 9 แห่ง พ.ร.ก. ฉุกเฉินฯ และแรงงานเข้าเมืองผิดกฎหมาย 432 เรื่อง
3) ร้องทุกข์ขอความช่วยเหลือ/สอบถามข้อมูล/เสนอความคิดเห็น 248,364 เรื่อง
และขณะนี้สามารถยุติเรื่องได้แล้วถึง 248,166 เรื่อง และอยู่ระหว่างรอผลการพิจารณาอีกเพียง 1,282 เรื่อง
.
เรียกได้ว่าเคลียร์ไปได้เกือบ 100% เลยทีเดียว ซึ่งเป็นไปตามนโยบายของนายกรัฐมนตรีที่ต้องการสนับสนุนการมีส่วนร่วมของภาคประชาชน เพื่อสะท้อนปัญหาและเดินหน้าแก้ไขได้อย่างตรงจุด ผ่านช่องทางการให้บริการประชาชนที่มีความสะดวก รวดเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.มนัญญา ตรวจเยี่ยมสหกรณ์ชาวสวนปาล์มน้ำมันกระบี่ หนุนเพิ่มมูลค่าปาล์มน้ำมัน
วันเสาร์ที่ 16 กรกฎาคม 2565
รมช.มนัญญา ตรวจเยี่ยมสหกรณ์ชาวสวนปาล์มน้ํามันกระบี่ หนุนเพิ่มมูลค่าปาล์มน้ํามัน
รมช.มนัญญา ตรวจเยี่ยมสหกรณ์ชาวสวนปาล์มน้ํามันกระบี่ หนุนเพิ่มมูลค่าปาล์มน้ํามัน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมการดําเนินงานของชุมนุมสหกรณ์ชาวสวนปาล์มน้ํามันกระบี่ จํากัด อ.อ่าวลึก จ.กระบี่ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ และคณะผู้บริหารหน่วยงานสังกัดกระทรวงเกษตรและสหกรณ์ พร้อมทั้งมอบนโยบายในการดําเนินงาน และมอบเอกสารสิทธิ์หนังสือทําประโยชน์ให้กับสมาชิกนิคมสหกรณ์อ่าวลึก ตลอดจนเยี่ยมชมลานเทปาล์มน้ํามัน และโรงงานสกัดน้ํามันปาล์มของชุมนุมสหกรณ์ชาวสวนปาล์มน้ํามันกระบี่ จํากัด ณ ชุมนุมสหกรณ์ชาวสวนปาล์มน้ํามันกระบี่ จํากัด ตําบลคลองยา อําเภออ่าวลึก จังหวัดกระบี่ ว่า จังหวัดกระบี่ เป็นแหล่งปลูกปาล์มน้ํามันที่สําคัญ และมีผลผลิตต่อไร่สูง โดยเฉพาะอําเภออ่าวลึก เป็นพื้นที่ที่ปลูกปาล์มน้ํามันเป็น แหล่งแรกของประเทศ การที่สหกรณ์ได้รวมตัวกันจัดตั้งเป็นชุมนุมสหกรณ์แห่งนี้ถือเป็นการช่วยเหลือเกษตรกรผู้ปลูกปาล์มน้ํามันให้สามารถสร้างมูลค่าเพิ่มให้กับผลผลิตปาล์มน้ํามันเป็นรายได้หลักให้กับครอบครัว สมาชิกสหกรณ์ได้รับประโยชน์และสร้างมูลค่าจากต้นปาล์มน้ํามันในหลาย ๆ เรื่องเป็นการสร้างโอกาสให้กับเกษตรกรได้มีรายได้ตลอดทั้งปี มีการเข้าร่วมโครงการปาล์มน้ํามันแปลงใหญ่ โครงการส่งเสริมการปลูกปาล์มน้ํามันให้ได้รับมาตรฐาน RSPO การนําเอาเทคโนโลยีและนวัตกรรมมาสร้างความเข้มแข็งให้กับภาคการเกษตร ซึ่งจะต้องทําให้คนรุ่นใหม่หันมาให้ความสนใจกับการเกษตรมากยิ่งขึ้น จึงให้ความสําคัญกับโครงการนําลูกหลานเกษตรกรกลับบ้านสานต่ออาชีพการเกษตร เพื่อเป็นการสนับสนุนให้ลูกหลานสมาชิกสหกรณ์ กลับมาทําการเกษตรที่บ้านเกิด โดยสามารถนําเทคโนโลยี และนวัตกรรม มาปรับ ใช้ในการประกอบอาชีพดังกล่าว สามารถทําการตลาดได้กว้างขวางมากขึ้น ทั้งออนไลน์และออฟไลน์
ทั้งนี้ จังหวัดกระบี่ มีเกษตรกรรุ่นใหม่ที่เข้าร่วมโครงการนําลูกหลานเกษตรกลับบ้าน จํานวน 32 ราย สํานักงานสหกรณ์จังหวัดกระบี่บูรณาการการทํางานร่วมกับหน่วยงานภาคเครือข่ายดําเนินการพัฒนาองค์ความรู้ ทักษะทั้งด้านการวางแผน การผลิต รวมไปถึงการนําเทคโนโลยีเข้ามาใช้ในการวางแผนการผลิต การส่งเสริมการตลาด ตลอดจนการเชื่อมโยงเครือข่ายระหว่างกันด้วย
สําหรับชุมนุมสหกรณ์ชาวสวนปาล์มน้ํามันกระบี่ จํากัด จดทะเบียนสหกรณ์เมื่อวันที่ 10 กุมภาพันธ์ 2540 ปัจจุบันชุมนุมสหกรณ์ฯ มีสมาชิก จํานวน 13 สหกรณ์ มีวัตถุประสงค์เพื่อช่วยเหลือเกษตรกรในการประกอบอาชีพทําสวนปาล์มน้ํามัน และสร้างมูลค่าเพิ่มของผลผลิตปาล์มน้ํามัน เมื่อปี 2545 ชุมนุมสหกรณ์ฯ ได้รับอนุมัติเงินกู้โครงการสร้างโรงงานสกัดน้ํามันปาล์ม ตามที่กระทรวงเกษตรและสหกรณ์เสนอ วงเงิน 270 ล้านบาท ตามแผนโครงการเงินกู้เพื่อปรับโครงสร้างเพื่อการเกษตร (ASPL) ดําเนินการก่อสร้างโรงงานสกัดน้ํามันปาล์มขนาดกําลังการผลิต 45 ตันทะลาย/ชั่วโมง และได้เปิดดําเนินการรวบรวมผลผลิตปาล์มน้ํามันจากสหกรณ์สมาชิกเมื่อเดือนมีนาคม 2547 เป็นต้นมา ซึ่งการดําเนินงานในปีบัญชี 2565 ชุมนุมสหกรณ์ฯ สามารถรวบรวมผลผลิตปาล์มน้ํามันทั้งสิ้น 67,328.18 ตัน คิดเป็นมูลค่า 694.6 ล้านบาท
รัฐบาลไทย-ข่าวทำเนียบรัฐบาล-☘️แนวทางปฏิบัติการใช้กัญชาของกระทรวงกลาโหม☘️
วันจันทร์ที่ 25 กรกฎาคม 2565
☘️แนวทางปฏิบัติการใช้กัญชาของกระทรวงกลาโหม☘️
...
รัฐบาลไทย-ข่าวทำเนียบรัฐบาล-วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน" ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
วันจันทร์ที่ 31 มกราคม 2565
วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน"  ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน"
ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน"
ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า จากการที่กระทรวงวัฒนธรรม
ได้ขับเคลื่อนนโยบายของนายอิทธิพล คุณปลื้ม รัฐมนตรีว่ากระทรวงวัฒนธรรม มุ่งปลุกจิตสํานึกและเสริมสร้างค่านิยมเชิงบวกสู่สังคมคุณธรรมในบริบทสังคมไทยและสังคมโลก และการส่งเสริมการผลิตสื่อปลอดภัยและสร้างสรรค์ พร้อมทั้งสร้างภูมิคุ้มกันทางสังคม ตามแผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563-2565 ) โดยได้จัดทํากิจกรรมประกวดสื่อสร้างสรรค์ส่งเสริมเครือข่ายครอบครัวคุณธรรมหัวข้อ “เรื่องดีๆที่บ้านฉัน” เพื่อส่งเสริมการผลิตและพัฒนาสื่อปลอดภัยและสร้างสรรค์ ให้สื่อได้มีบทบาทในการปลูกฝังค่านิยมและวัฒนธรรมอันดีงามของคนในสังคม และเป็นการรณรงค์ส่งเสริมให้เกิดการสื่อสาร ความเข้าใจอันดีในครอบครัว ก่อให้เกิดความรัก ความสามัคคี ช่วยเหลือเกื้อกูล ให้ครอบครัวเป็นสถาบันแรกและสถาบันหลักอย่างแท้จริงในการกล่อมเกลาคนในสังคมหรือสมาชิกในครอบครัวให้มี คุณธรรม จริยธรรม มีพฤติกรรม และค่านิยมที่ดี ได้อย่างถูกต้องเหมาะสม รวมถึงเพื่อสนับสนุนให้เกิดครอบครัวคุณธรรมนําสู่ชุมชน สังคมคุณธรรมที่มีความรัก สามัคคี เอื้ออาทร เป็นชุมชน สังคมแห่งความสุข
ปลัดกระทรวงวัฒนธรรม กล่าวอีกว่า ทั้งนี้หลังจากกระทรวงวัฒนธรรม และสํานักงานวัฒนธรรมจังหวัดทั่วประเทศ ได้ดําเนินการเปิดรับผลงานสื่อสร้างสรรค์ ในหัวข้อ “เรื่องดีๆที่บ้านฉัน” ประเภททีม จํานวนทีมละ 2 คน ประกอบด้วย เด็กหรือเยาวชน และผู้ปกครอง และได้แบ่งการประกวดออกเป็นระดับจังหวัด กรุงเทพมหานคร และระดับประเทศนั้น ขณะนี้กระบวนการคัดเลือกระดับจังหวัดและกรุงเทพมหานคร ได้ดําเนินการแล้วเสร็จแล้ว โดยได้นําผลงานที่ได้รับรางวัลชนะเลิศ จํานวน 77 ผลงาน เผยแพร่ทาง YouTube Channel ช่อง Culture Surveillance Bureau เพลย์ลิสต์ Popular Vote เรื่องดี ๆ ที่บ้านฉัน ระดับประเทศจึงขอเชิญชวนรับชมผลงานสื่อสร้างสรรค์ของเด็กและเยาวชนและร่วมโหวตผลงานเพื่อเข้าชิงรางวัล Popular Vote ตั้งแต่วันที่ 25 มกราคม – 7 กุมภาพันธ์ 2565 ทั้งนี้ ผลงานคลิปวิดีโอที่มีจํานวนผู้กดถูกใจ (Like) จํานวนมากที่สุด โดยนับจํานวนผู้กดถูกใจ (Like) จนถึงวันที่ 7 กุมภาพันธ์ 2565 เวลา 16.30 น. จะได้รับรางวัล Popular Vote โดยเจ้าของผลงาน ทั้ง 77 ผลงาน จะได้รับสิทธิในการเข้าร่วมการอบรมส่งเสริมศักยภาพเครือข่ายด้านการผลิตสื่อปลอดภัยและสร้างสรรค์กับกระทรวงวัฒนธรรม
อย่างไรก็ดี การประกวดสื่อสร้างสรรค์ ระดับประเทศ นอกจากการคัดเลือกรางวัล Popular Vote
จะมีการคัดเลือกผลงานสื่อสร้างสรรค์เพื่อรับรางวัลต่างๆ ดังนี้ รางวัลชนะเลิศ พร้อมโล่ยกย่องเชิดชูเกียรติ จํานวน 1 รางวัล รางวัลรองชนะเลิศ อันดับหนึ่ง พร้อมโล่ยกย่องเชิดชูเกียรติ จํานวน 1 รางวัล รางวัลรองชนะเลิศ อันดับสอง พร้อมโล่ยกย่องเชิดชูเกียรติ จํานวน 1 รางวัล และรางวัลชมเชย พร้อมโล่ยกย่องเชิดชูเกียรติ จํานวน 6 รางวัล
รัฐบาลไทย-ข่าวทำเนียบรัฐบาล-รัฐบาลชี้ตัวเลขจ้างงานระยะยาวดีแน่ มาตรการรัฐมาถูกทาง สอดคล้องผลซุปเปอร์โพลว่างงานต่ำกว่าหลายชาติ
วันจันทร์ที่ 29 พฤศจิกายน 2564
รัฐบาลชี้ตัวเลขจ้างงานระยะยาวดีแน่ มาตรการรัฐมาถูกทาง สอดคล้องผลซุปเปอร์โพลว่างงานต่ํากว่าหลายชาติ
รัฐบาลชี้ตัวเลขจ้างงานระยะยาวดีแน่ มาตรการรัฐมาถูกทาง สอดคล้องผลซุปเปอร์โพลว่างงานต่ํากว่าหลายชาติ
นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงผลสํารวจล่าสุดจากสํานักวิจัยซุปเปอร์โพล ที่เปรียบเทียบอัตราการว่างงานในประเทศไทยกับอีกหลายประเทศ โดยเป็นการอ้างอิงจากแหล่งข้อมูลเช่น ธนาคารโลก เว็บไซต์เทรดดิ้งอิโคโนมิคส์ และสถิติต่าง ๆ ซึ่งพบว่า อัตราการว่างงานของประเทศไทยอยู่ที่ร้อยละ 2.25 ต่ํากว่าหลายประเทศในอาเซียน เช่น มาเลเซีย ร้อยละ 4.5 อินโดนีเซีย ร้อยละ 6.49 ฟิลิปปินส์ ร้อยละ 6.9 ขณะที่ประเทศนอกภูมิภาค อาทิ เยอรมันนี ร้อยละ 3.4 สหรัฐอเมริกา ร้อยละ 4.6 และจีนร้อยละ 4.9 จึงเป็นการสะท้อนให้เห็นว่า นโยบายมาตรการ และโครงการฟื้นฟูเศรษฐกิจ ในช่วงเกือบสองปีที่ผ่านมามีผลเป็นที่น่าพอใจ ณ ระดับหนึ่ง และรัฐบาลจะยังคงเดินหน้าการข้บเคลื่อนเศรษฐกิจผ่านมาตรการต่างๆ การส่งเสริมการลงทุน ควบคู่ไปกับการเปิดประเทศ จะทําให้เกิดการจ้างงานเพิ่มขึ้นอย่างมากในระยะต่อไปแน่นอน
ในส่วนของผลการสํารวจ ที่ระบุว่าร้อยละ 80.8 ของประชาชน ต้องการให้รัฐช่วยเหลือเยียวยา มุ่งให้เกิดการจ้างงานเพิ่มขึ้น นางสาวรัชดา ชี้แจงว่า เรื่องนี้เป็นเป้าหมายทางเศรษฐกิจของรัฐบาลอยู่แล้ว ดังเห็นได้จาก ล่าสุดโครงการส่งเสริมและรักษาระดับการจ้างงานในธุรกิจ SMEs ใช้งบประมาณกว่า 2.7 หมื่นล้านบาท เพื่อจ่ายเป็นเงินอุดหนุนลูกจ้างรายละสามพันบาท สามเดือน มีสถานประกอบการลงทะเบียนเข้าร่วมโครงการ ณ วันที่ 20 พ.ย. จํานวน 2.23 แสนแห่ง หรือร้อยละ 56.71 ช่วยรักษาระดับการจ้างงานลูกจ้างสัญชาติไทย 3 ล้านกว่าคน หรือร้อยละ 76.08 ซึ่งรัฐบาลได้ขยายการลงทะเบียนเข้าร่วมโครงการ ไปจนถึง 20 ธ.ค.นี้ เพื่อจะได้ดูแลลูกจ้างให้มากขึ้น
มากไปกว่านั้น ในเขตพื้นที่เศรษฐกิจพัฒนาพิเศษภาคตะวันออก (Eastern Economic Corridor: EEC) ครอบคลุมจังหวัดระยอง ชลบุรี ฉะเชิงเทรา ถือเป็นแหล่งโอกาสการจ้างงานที่สําคัญมาก คาดการณ์ว่าจะมีความต้องการแรงงานใน 5 ปีข้างหน้าของ EEC มากกว่า 4.7 แสนตําแหน่ง ประเภทความต้องการ 3 อันดับแรก คือ อุตสาหกรรมดิจิทัล อุตสาหกรรมโลจิสติกส์ และอุตสาหกรรมอิเล็กทรอนิกส์อัจฉริยะ ขณะเดียวกัน การเปิดประเทศรับนักท่องเที่ยวต่างชาติ เชื่อมั่นว่าจะนําไปสู่การจ้างงานในภาคบริการและการท่องเที่ยวที่มากขึ้นอย่างมีนัยสําคัญ สําหรับประชาชนที่ต้องการสมัครงานและนายจ้างที่ต้องการประกาศรับสมัครงานสามารถใช้บริการจัดหางานออนไลน์กับกระทรวงแรงงานได้ที่เว็บไซต์ “ไทยมีงานทํา” หรือแอพพลิเคชั่น “ไทยมีงานทํา” ทั้งนี้ตั้งแต่เดือนตุลาคม 2563 มีผู้มาสมัครงานผ่านช่องทางดังกล่าวและได้รับบรรจุงานแล้วกว่า 3 แสนคน และยังมีตําแหน่งว่างงานรอีกประมาณ 2 แสนอัตรา ส่วนใหญ่อยู่ในอุตสาหกรรมการผลิต ก่อสร้าง และอุปกรณ์การแพทย์
“จากนี้ไป เราจะเห็นอัตราการจ้างงานที่ขยับเพิ่มสูงขึ้น ทั้งในภาคบริการและภาคการผลิตโดยเฉพาะในพื้นที่ EEC อย่างไรก็ตาม สิ่งที่รัฐบาลจะขับเคลื่อนเพียงลําพังไม่ได้ คือ การปรับวิธีคิดของแรงงาน ให้ตื่นตัวกับการเรียนรู้ตลอดชีวิต ปรับตัวให้เข้ากับโลกเทคโนโลยีในอนาคต ในส่วนของภาครัฐ จะทํางานร่วมกับสถาบันการศึกษา ภาคเอกชน เพื่อส่งเสริมแรงงานไทยให้มีทักษะด้านต่างๆ สอดคล้องกับความต้องการแรงงานในภาคอุตสาหกรรม” นางสาวรัชดา กล่าว
**************************
รัฐบาลไทย-ข่าวทำเนียบรัฐบาล-“อลงกรณ์” เผยจีนปลดล็อคเซี่ยงไฮ้ 1 มิ.ย.65 เปิดโอกาสส่งออกผลไม้และสินค้าเกษตรเพิ่ม
วันอังคารที่ 31 พฤษภาคม 2565
“อลงกรณ์” เผยจีนปลดล็อคเซี่ยงไฮ้ 1 มิ.ย.65 เปิดโอกาสส่งออกผลไม้และสินค้าเกษตรเพิ่ม
ชี้อาจเป็นสัญญาณการปรับเปลี่ยนนโยบายซีโร่โควิดของรัฐบาลจีน
วันนี้ (31 พ.ค.65) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ได้รับรายงานจากฝ่ายเกษตร ประจําสถานกงสุลใหญ่ ณ นครเซี่ยงไฮ้ ว่า รัฐบาลเซี่ยงไฮ้คลายการล็อคดาวน์ ตั้งแต่
วันที่ 1 มิถุนายน 2565 โดยประกาศให้ประชาชนเดินทางเข้า-ออกจากชุมชนได้โดยไม่มีเงื่อนไข ให้รถส่วนบุคคลและรถขนส่งสินค้าเดินทางโดยไม่ต้องขออนุญาตบริษัทธุรกิจเอกชนสามารถเปิดดําเนินการได้ตามปกติ ระบบการขนส่งสาธารณะเปิดตามปกติ รวมทั้ง ให้ตลาดค้าส่งและค้าปลีกทั้งหมด ห้างสรรพสินค้า ซุปเปอร์มาร์เกต ร้านอาหาร และร้านค้าต่างๆ เริ่มทยอยกลับมาเปิดให้บริการ
ดังนั้น การประกาศเปิดเมืองเซี่ยงไฮ้แบบไม่มีเงื่อนไขตั้งแต่วันพรุ่งนี้ จึงเป็นข่าวดีมากซึ่งจะเป็นการเปิดโอกาสในการส่งออกผลไม้และสินค้าเกษตรไปจีนได้เพิ่มขึ้น และอาจเป็นสัญญาณการปรับนโยบายZero Covid ของรัฐบาลจีนครั้งใหญ่ในการเปิดประเทศเหมือนประเทศอื่นๆ
รัฐบาลไทย-ข่าวทำเนียบรัฐบาล-ดีอีเอส ร่วม กสร.เสริมเทคโนโลยีสารสนเทศฯ สานนโยบายแผนเตรียมพร้อมแห่งชาติ ฝึกการระดมสรรพกำลังเพื่อการทหาร ปี 2565 รับมือสถานการณ์ฉุกเฉิน
วันพฤหัสบดีที่ 30 มิถุนายน 2565
ดีอีเอส ร่วม กสร.เสริมเทคโนโลยีสารสนเทศฯ สานนโยบายแผนเตรียมพร้อมแห่งชาติ ฝึกการระดมสรรพกําลังเพื่อการทหาร ปี 2565 รับมือสถานการณ์ฉุกเฉิน
ดีอีเอส ร่วม กสร.เสริมเทคโนโลยีสารสนเทศฯ สานนโยบายแผนเตรียมพร้อมแห่งชาติ ฝึกการระดมสรรพกําลังเพื่อการทหาร ปี 2565 รับมือสถานการณ์ฉุกเฉิน
เมื่อวันที่ 30 มิถุนายน 2565 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ร่วมประชุมเตรียมความพร้อมการฝึกการระดมสรรพกําลังเพื่อการทหาร ประจําปี 2565 (กรส. 65) ด้านเทคโนโลยีสารสนเทศและการสื่อสาร ณ ห้องประชุม 801 ชั้น 8 สํานักงานประลัดกระทรวงดิจิทัลเพื่อเศรษฐกิจและสังคม ผ่านระบบประชุมทางไกล โดยกระทรวงดิจิทัลเพื่อเศรษฐกิจและสังคม เป็นหน่วยงานหลักรับผิดชอบด้านเทคโนโลยีสารสนเทศและการสื่อสาร ที่ผ่านมากระทรวงฯ ได้เข้าร่วมตามแผนดําเนินการ ที่กรมการสรรพกําลัง ได้จัดเตรียมไว้ ทั้ง 7 ขั้นตอน จากทั้งสิ้น 10 ขั้นตอน ซึ่งขณะนี้ดําเนินการเสร็จสิ้น ส่วนอีก 3 ขั้นตอนที่เหลือ คือ ขั้นตอนที่ 7 คือการสัมมนาและประชุมวางแผนการฝึกขั้นสุดท้าย ขั้นตอนที่ 8 การฝึกปัญหาที่บังคับการ (CPX : Command Post Exercise) ขั้นตอนที่ 9 การฝึกภาคสนาม (FTX : Field Training Exercise) และขั้นตอนที่ 10 การสรุปบทเรียนจากการฝึกฯ โดยการประชุมในวันนี้ เป็นการหารือเพื่อเตรียมความพร้อมของหน่วยงานที่จะเข้าร่วมการฝึก ทั้งนี้เพื่อให้การฝึกการระดมสรรพกําลังเพื่อการทหาร ประจําปี 2565 (กรส. 65) ด้านเทคโนโลยีสารสนเทศและการสื่อสาร มีความพร้อม และสามารถนําไปปฏิบัติได้จริงเมื่อเกิดสถานการณ์ฉุกเฉิน
***********************
รัฐบาลไทย-ข่าวทำเนียบรัฐบาล-แรงงานไทยล็อต 2 ลี้ภัยสงครามยูเครนถึงไทย รมว.เฮ้งกำชับกรมการจัดหางานมอบเงินถึงมือ
วันพฤหัสบดีที่ 3 มีนาคม 2565
แรงงานไทยล็อต 2 ลี้ภัยสงครามยูเครนถึงไทย รมว.เฮ้งกําชับกรมการจัดหางานมอบเงินถึงมือ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ได้มอบหมายนายไพโรจน์ โชติกเสถียร อธิบดีกรมการจัดหางาน ดูแลอํานวยความสะดวกแก่แรงงานไทยที่ทยอยเดินทางกลับจากกรุงวอร์ซอ ประเทศโปแลนด์ เนื่องจากปัญหาความไม่สงบจากภัยสงครามที่ประเทศยูเครน
ให้ได้รับเงินช่วยเหลือสําหรับสมาชิกกองทุนเพื่อช่วยเหลือคนหางานไปทํางานในต่างประเทศ กรณีประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงคราม ทันทีที่ถึงประเทศไทย โดยวันที่ 3 มีนาคม 2565 กองทะเบียนจัดหางานกลางและคุ้มครองคนหางาน ด่านตรวจคนหางานสุวรรณภูมิ ได้ดูแลอํานวยความสะดวกแก่แรงงานไทย จํานวน 40 คน ที่เดินทางถึงท่าอากาศยานสุวรรณภูมิ เวลา 12.05 น. โดยสายการบินเอมิเรตส์ เที่ยวบินที่ EK384 ซึ่งทั้งหมดปลอดภัยดี และได้เดินทางจากสนามบินด้วยรถบัสของกรมการขนส่งทางบก ไปยังสถาบันบําราศนราดูร เพื่อรอผลตรวจหาเชื้อโควิด-19 ซึ่งจะมีเจ้าหน้าที่จากกองบริหารแรงงานไทยไปต่างประเทศ รับช่วงชี้แจงเรื่องสิทธิประโยชน์จากกองทุนฯ ให้แก่แรงงานไทยทราบ พร้อมรับคําร้อง และเอกสารหลักฐานต่าง ๆ เพื่อมอบเงินสงเคราะห์ช่วยเหลือแก่แรงงานไทยที่เป็นสมาชิกกองทุนฯ รายละ 15,000 บาท โดยวันนี้มีแรงงานเดินทางถึงประเทศไทยทั้งสิ้น 40 คน เป็นสมาชิกกองทุน 31 คน
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพจัดเดินรถเฉพาะกิจให้บริการฟรี 5 เส้นทาง อำนวยความสะดวกให้กับประชาชน ร่วมเฝ้าฯ รับเสด็จ
วันพฤหัสบดีที่ 2 ธันวาคม 2564
องค์การขนส่งมวลชนกรุงเทพจัดเดินรถเฉพาะกิจให้บริการฟรี 5 เส้นทาง อํานวยความสะดวกให้กับประชาชน ร่วมเฝ้าฯ รับเสด็จ
ในพิธีวางศิลาฤกษ์แท่นฐานพระบรมราชานุสาวรีย์ รัชกาลที่ 9 ภายในอุทยานเฉลิมพระเกียรติ รัชกาลที่ 9
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.)กระทรวงคมนาคม เปิดเผยว่า ตามที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีจะเสด็จพระราชดําเนินไปทรงประกอบพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ภายในอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 5 ธันวาคม 2564 เวลา 16.00 น.เขตดุสิต กรุงเทพมหานคร ขสมก. จึงจัดเดินรถโดยสารเฉพาะกิจให้บริการฟรี ระหว่างวันที่ 5 - 6 ธันวาคม 2564 ตั้งแต่เวลา 08.00 - 18.00 น. หรือจนกว่าจะส่งประชาชนออกจากพื้นที่หมด โดยมีความถี่ในการปล่อยรถโดยสาร คันละ 20 นาที เพื่ออํานวยความสะดวกให้กับประชาชนในการเดินทางไปที่อุทยานเฉลิมพระเกียรติฯ โดยมีรายละเอียดดังนี้
1. ในวันที่ 5 ธันวาคม 2564 จัดรถโดยสารธรรมดาวิ่งในเส้นทางเดินรถเฉพาะกิจ (จอดรับ - ส่งทุกป้าย) จํานวน 5 เส้นทาง เส้นทางละ 5 คัน ดังนี้ (จอดรับ - ส่งที่กรมทางหลวงและโรงเรียนราชวินิตมัธยม เพื่อตรวจ ATK)
- เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 2 สโมสรทหารบก - อุทยานเฉลิมพระเกียรติฯ จอดรับ - ส่งบริเวณกรมทางหลวง
- เส้นทางที่ 3 สนามศุภชลาศัย - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
- เส้นทางที่ 4 สนามหลวง - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
- เส้นทางที่ 5 วงเวียนใหญ่ - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
พร้อมทั้งจัดรถโดยสารธรรมดาวิ่งรับ - ส่งประชาชนภายในอุทยานเฉลิมพระเกียรติฯ จํานวน 20 คัน ให้บริการ ตั้งแต่เวลา 10.00 - 18.00 น. หรือจนกว่าประชาชนจะออกจากพื้นที่หมด เพื่ออํานวยความสะดวกให้กับประชาชน
2. ในวันที่ 6 ธันวาคม 2564 จัดรถโดยสารธรรมดาวิ่งในเส้นทางเดินรถเฉพาะกิจ (จอดรับ - ส่งทุกป้าย) จํานวน 4 เส้นทาง เส้นทางละ 5 คัน ดังนี้ (จอดรับ - ส่งที่อุทยานเฉลิมพระเกียรติฯ)
- เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ
- เส้นทางที่ 2 สนามศุภชลาศัย - อุทยานเฉลิมพระเกียรติฯ
- เส้นทางที่ 3 สนามหลวง - อุทยานเฉลิมพระเกีรติฯ
- เส้นทางที่ 4 วงเวียนใหญ่ - อุทยานเฉลิมพระเกียรติ
รัฐบาลไทย-ข่าวทำเนียบรัฐบาล-PM to visit Kamphaeng Phet province on July 7
วันพุธที่ 6 กรกฎาคม 2565
PM to visit Kamphaeng Phet province on July 7
PM to visit Kamphaeng Phet province on July 7
July 5, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to take a field visit to Kamphaeng Phet province on July 7, 2022 to follow up on the implementations under the Government’s policies related to agriculture, poverty eradication, water management, and development of people of all ages. His schedule is as follows:
In the morning at 0915hrs, the Prime Minister will pay a homage to Kamphaeng Phet City Pillars, and the Abbot of Wat Khoo Yang Temple in Maung district. Then, he will visit a large-scale banana plantation at Phutsa subdistrict, Khlong Khlung district, where the Prime Minister will be briefed by the Governor of Kamphaeng Phet on the operation of the province’s Center for Poverty Eradication and Sustainable Development of People of All Ages under Sufficiency Economy Philosophy, and by head of Phutsa large-scale banana plantation. According to the Government Spokesperson, the development of large-scale farming by adopting modern agriculture and enhancing capacity of the farmers is one of the Government’s priorities to eradicate poverty, sustainably develop the people of all ages in accordance with the Sufficiency Economy Philosophy, and improve crop quality and productivity standards with appropriate modern technology.
The Prime Minister will, then, go to Wang Bua subdistrict, Khlong Khlung district to observe the work on poverty eradication and sustainable development of people of all ages under Sufficiency Economy Philosophy, and hand over houses donated by Kamphaeng Phet Red Cross Chapter under the Red Cross Housing Project implemented on auspicious occasion of His Majesty the King’s 70th birthday anniversary and Her Majesty Queen Sirikit The Queen Mother's 90th birthday anniversary.
In the afternoon, the Prime Minister will visit Nong Kwan temporary weir in Wang Kham subdistrict, Khlong Khlung district to observe the province’s water management and water source provision. Water contained will benefit the area of 101,000 rai covering Kamphaeng Phet’s Khlong Khlung and Khanu Waralak Buri districts, and Nakhon Sawan’s Banphot Pisai district. The Prime Minister will also meet with the people to hear their insights and problems.
Later in the day, he will observe the implementation of “Khanu Waralak Buri Model”, GAP (Good Agricultural Practices) rice farming community, at San Dor subdistrict, Khanu Waralak Buri district, and meet with the farmers and local people before returning to Bangkok. “Khanu Waralak Buri Model” is mobilized by an integration of over 800 farmers from 5 subdistricts in Khanu Waralak Buri district, and is a pilot model to rice farming communities in several provinces.
รัฐบาลไทย-ข่าวทำเนียบรัฐบาล-ขร. ลงพื้นที่ติดตามงานก่อสร้างรถไฟทางคู่ สายอีสาน
วันเสาร์ที่ 18 มิถุนายน 2565
ขร. ลงพื้นที่ติดตามงานก่อสร้างรถไฟทางคู่ สายอีสาน
ช่วงมาบกะเบา-ชุมทางถนนจิระ
เมื่อวันที่ 17 มิถุนายน 2565 ที่ผ่านมา เจ้าหน้าที่กรมการขนส่งทางราง (ขร.) ติดตามความก้าวหน้าโครงการก่อสร้างรถไฟทางคู่ ช่วงมาบกะเบา-ชุมทางถนนจิระ โดยมีนายกฤษดา มัชฌิมาภิโร วิศวกรกํากับการก่อสร้าง เขต 2 ฝ่ายโครงการพิเศษและก่อสร้าง การรถไฟแห่งประเทศไทย (รฟท.) พร้อมด้วยบริษัทที่ปรึกษาควบคุมงานและบริษัทผู้รับจ้างก่อสร้างให้การต้อนรับ
สําหรับโครงการรถไฟทางคู่ ช่วงมาบกะเบา-ชุมทางถนนจิระ แบ่งเป็น 4 สัญญา ได้แก่
สัญญาที่ 1 ช่วงมาบกะเบา-คลองขนานจิตร (เป็นโครงสร้างระดับพื้นดิน 30 กิโลเมตร และทางรถไฟยกระดับ ประมาณ 5 กิโลเมตร) มีความคืบหน้าร้อยละ 94.63 โดยงานก่อสร้างบางส่วน เช่น สถานีมวกเหล็กใหม่ สถานีปางอโศก และทางยกระดับบริเวณอําเภอมวกเหล็ก ก่อสร้างเสร็จเรียบร้อยแล้ว
สําหรับสถานีมวกเหล็กใหม่ เป็นสถานีขนาดกลาง ระดับดิน มีการออกแบบตามมาตรฐาน universal design รองรับผู้ใช้บริการทุกกลุ่ม โดยออกแบบให้มีชานชาลายกระดับประมาณ 10 เมตรจากระดับพื้น มีความยาว 400 เมตร มีบันไดทางขึ้นลง และลิฟต์เพื่อบริการระหว่างชานชาลา up track และ down track ระบบการจําหน่ายบัตรโดยสารมี 2 ระบบ คือ ระบบจําหน่ายบัตรโดยสารปกติ และระบบบัตรโดยสารอิเล็กทรอนิกส์ ซึ่งสถานีเป็นระบบปิด (มีระบบเครื่องกั้นเข้าออกในตัวสถานีคล้ายๆ กับรถไฟฟ้า) โดยสถานีมวกเหล็กเดิมจะปรับเป็นที่หยุดรถ
สัญญาที่ 2 ช่วงคลองขนานจิตร-ชุมทางถนนจิระ รฟท. อยู่ระหว่างการปรับแบบร่วมกับโครงการก่อสร้างรถไฟความเร็วสูง (ไทย-จีน) ช่วงกรุงเทพมหานคร-นครราชสีมา
สัญญาที่ 3 งานอุโมงค์รถไฟ จํานวน 3 อุโมงค์ มีความคืบหน้าร้อยละ 91.057
-อุโมงค์ที่ 1 ตั้งอยู่ระหว่างสถานีมาบกะเบา สถานีผาเสด็จ และสถานีหินลับ จังหวัดสระบุรี มีลักษณะเป็นอุโมงค์คู่ ทางเดี่ยว มีความกว้างประมาณ 7.50 เมตร สูงประมาณ 8.50 เมตร และยาวประมาณ 5.20 กิโลเมตร ถือเป็นอุโมงค์รถไฟที่ยาวที่สุดในประเทศไทย ปัจจุบันมีความคืบหน้าร้อยละ 80
- อุโมงค์ที่ 2 ตั้งอยู่ระหว่างสถานีหินลับ และสถานีมวกเหล็ก จังหวัดสระบุรี มีความยาว 250 เมตร ปัจจุบันมีความคืบหน้าร้อยละ 98
-อุโมงค์ที่ 3 ตั้งอยู่ระหว่างสถานีคลองขนานจิตร อําเภอปากช่อง และสถานีคลองไผ่ อําเภอสีคิ้ว จังหวัดนครราชสีมา มีความยาวประมาณ 1.17 กิโลเมตร มีความคืบหน้าร้อยละ 81
สัญญาที่ 4 ระบบอาณัติสัญญาณและโทรคมนาคม มีความคืบหน้าร้อยละ 12.671
โดย รฟท. เตรียมเปิดการเดินรถทางคู่ในช่วงแรกตั้งแต่สถานีซับม่วง สถานีจันทึก และสถานีคลองขนานจิตร และจะทยอยเปิดเดินรถในช่วงอื่นๆ ตามความพร้อม
รัฐบาลไทย-ข่าวทำเนียบรัฐบาล-โครงการส่งนักศึกษาชายแดนใต้เข้าศึกษาต่อมหาวิทยาลัย
วันอาทิตย์ที่ 23 มกราคม 2565
โครงการส่งนักศึกษาชายแดนใต้เข้าศึกษาต่อมหาวิทยาลัย
วันอาทิตย์ที่ 23 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบโครงการจัดส่งนักศึกษาจังหวัดชายแดนภาคใต้เข้าศึกษาต่อมหาวิทยาลัย โดยจัดสรรทุนการศึกษาระดับปริญญาตรี จํานวน 44 ทุน ประกอบด้วย สาขาวิชาวิทยาศาสตร์ 27 ทุน ทุนละ 40,000 บาท/ปี และสาขาวิชาสังคมศาสตร์ 17 ทุน ทุนละ 30,000 บาท/ปี ให้แก่ จ.ปัตตานี 12 คน จ.นราธิวาส 13 คน จ.ยะลา 8 คน จ.สตูล 7 คน จ.สงขลา เฉพาะ อ.จะนะ อ.เทพา อ.นาทวี และอ.สะบ้าย้อย 4 คน เพื่อเข้าศึกษาต่อในมหาวิทยาลัยของรัฐ 9 แห่งทั่วประเทศ โดยเมื่อผู้รับทุนสําเร็จการศึกษาแล้วจะต้องกลับไปปฏิบัติราชการในพื้นที่ จ.ชายแดนภาคใต้ไม่น้อยกว่า 3 ปี เพื่อเพิ่มโอกาสให้เด็กและเยาวชนในพื้นที่จังหวัดชายแดนภาคใต้ได้เข้าศึกษาต่อระดับอุดมศึกษาของรัฐและมีส่วนร่วมในการพัฒนาพื้นที่ภูมิลําเนาของตนเอง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.เฮ้ง เร่งช่วยเหลือแรงงานต่างด้าวในจังหวัดพระนครศรีอยุธยา หลังมูลนิธิ LPN ประสานขอความช่วยเหลือจากกระทรวงแรงงาน
วันอาทิตย์ที่ 8 พฤษภาคม 2565
รมว.เฮ้ง เร่งช่วยเหลือแรงงานต่างด้าวในจังหวัดพระนครศรีอยุธยา หลังมูลนิธิ LPN ประสานขอความช่วยเหลือจากกระทรวงแรงงาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานได้รับการประสานขอความช่วยเหลือจากมูลนิธิเครือข่ายส่งเสริมคุณภาพชีวิตแรงงาน (LPN) เพื่อช่วยเหลือแรงงานข้ามชาติในสถานประกอบการที่ถูกนายจ้างเอาเปรียบ
จึงได้สั่งการให้เจ้าหน้าที่กระทรวงแรงงาน ลงพื้นที่ร่วมกับหน่วยงานที่เกี่ยวข้อง เพื่อตรวจสอบสถานประกอบการในจังหวัดพระนครศรีอยุธยา ตามที่อยู่ที่ได้รับแจ้ง พบว่า มีแรงงานสัญชาติเมียนมา จํานวน 23 คน และแรงงานสัญชาติกัมพูชา จํานวน 11 คน มีการติดเชื้อโควิด -19 จํานวน 2 คน ซึ่งเจ้าหน้าที่ตํารวจได้ประสานส่งตัวไปรักษาในพื้นที่ตําบลอุทัย อําเภอธนู จังหวัดพระนครศรีอยุธยา หลังจากการตรวจเอกสารประจําตัวแรงงานข้ามชาติ ไม่พบเอกสารใดๆ จํานวน 23 คน จึงมอบหมายกรมการจัดหางาน และกรมสวัสดิการและคุ้มครองแรงงานตรวจสอบ และช่วยเหลือต่อไป
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการปฏิบัติต่อแรงงานทุกเชื้อชาติอย่างเท่าเทียม หากพบการกระทําผิดกฎหมายการเอารัดเอาเปรียบแรงงานต้องดําเนินคดีตามกฎหมายโดยไม่เลือกปฏิบัติ เพื่อแรงงานมีค่าจ้าง มีสภาพการทํางานที่เหมาะสม และได้รับการคุ้มครองตามกฎหมาย ซึ่งผมในฐานะรัฐมนตรีว่าการกระทรวงแรงงาน ไม่เคยมองข้ามความเดือดร้อนของผู้ใช้แรงงาน ไม่ว่าเป็นแรงงานไทย หรือแรงงานข้ามชาติ มาขอความช่วยเหลือ ผมพร้อมช่วย”
ด้านนายไพโรจน์ โชติกเสถียร อธิบดีกรมการจัดหางานกล่าวว่า ทางมูลนิธิฯได้หารือกับกรมการจัดหางานในประเด็นการเปลี่ยนนายจ้างและเคลื่อนย้ายแรงงานไปอยู่กับนายจ้างใหม่ที่จังหวัดสระบุรี เนื่องจากแรงงานข้ามชาติอ้างว่าถูกนายจ้างเดิมเอารัดเอาเปรียบ ขณะนี้ได้มีการช่วยเหลือลูกจ้างออกมาเรียบแล้ว และอยู่ระหว่างการตรวจสอบข้อเท็จจริง หากพบกระทําความผิดจะดําเนินคดีตามกฎหมายต่อไป สําหรับแรงงานที่ต้องการเคลื่อนย้ายทั้งสิ้นมีจํานวน 25 คน เป็นแรงงานข้ามชาติที่อยู่ในมติครม.เมื่อวันที่ 29 ธันวาคม 2563 จํานวน 9 คน แรงงานข้ามชาติที่เข้ามาทํางานตาม MoU จํานวน 1 คน แรงงานข้ามชาติที่ถือบัตรสีชมพู จํานวน 2 คน และแรงงานข้ามชาติตามมติครม.เมื่อวันที่ 28 กันยายน 2564 จํานวน 13 คน ซึ่งแรงงานทั้ง 13 คนในกลุ่มนี้ จําเป็นต้องมีใบอนุญาตทํางาน เพื่อประกอบการขออนุญาตเคลื่อนย้ายจากจังหวัดพระนครศรีอยุธยา และการขออนุญาตจังหวัดสระบุรีเพื่อเข้าทํางานตามระเบียบ ล่าสุด สํานักงานจัดหางานจังหวัดพระนครศรีอยุธยา ได้นัดหมายมูลนิธิฯ มาดําเนินการเพื่อรับเล่มใบอนุญาตทํางาน รวมไปถึงการแก้ไขข้อผิดพลาดการดําเนินการด้านเอกสารของตัวแทนนายจ้างที่มีการสลับเอกสาร ในวันจันทร์ที่ 9 พฤษภาคม 2565 เพื่อให้ถูกต้องตามกฎหมายและพร้อมที่จะเข้าทํางานใหม่ สามารถนําไปประกอบการเปลี่ยนงาน และดําเนินการในส่วนที่เกี่ยวข้อง อาทิ การดําเนินการของนายจ้างใหม่ที่ต้องใช้ใบอนุญาตทํางานในการเปิดบัญชีธนาคาร การดําเนินการย้ายตราวีซ่า การรายงานตัว 90 วัน
รัฐบาลไทย-ข่าวทำเนียบรัฐบาล-ครม. อนุมัติ 8,382 ล้านบาท เพิ่มเบี้ยผู้สูงอายุพิเศษ บรรเทาผลกระทบด้านเศรษฐกิจ ระยะเวลา 6 เดือน (เมษายน - กันยายน 65) สำหรับผู้สูงอายุจำนวน 10.95 ล้านคน เริ่มจ่ายงวดแรก 19 ก.ค.นี้
วันอังคารที่ 5 กรกฎาคม 2565
ครม. อนุมัติ 8,382 ล้านบาท เพิ่มเบี้ยผู้สูงอายุพิเศษ บรรเทาผลกระทบด้านเศรษฐกิจ ระยะเวลา 6  เดือน (เมษายน - กันยายน 65) สําหรับผู้สูงอายุจํานวน 10.95 ล้านคน เริ่มจ่ายงวดแรก 19 ก.ค.นี้
ครม. อนุมัติ 8,382 ล้านบาท เพิ่มเบี้ยผู้สูงอายุพิเศษ บรรเทาผลกระทบด้านเศรษฐกิจ ระยะเวลา 6  เดือน (เมษายน - กันยายน 65) สําหรับผู้สูงอายุจํานวน 10.95 ล้านคน เริ่มจ่ายงวดแรก 19 ก.ค. นี้
วันที่ 5 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี อนุมัติวงเงิน 8,382.2 ล้านบาท จ่ายเงินช่วยเหลือพิเศษผู้สูงอายุ จํานวน 10.95 ล้านคน เพื่อบรรเทาผลกระทบเศรษฐกิจ เป็นระยะเวลา 6 เดือน ตั้งแต่ เดือนเมษายน - กันยายน 2565 ตามที่มติครม. เมื่อวันที่ 26 เมษายน 65 อนุมัติหลักการ ให้จ่ายช่วยเหลือพิเศษผู้สูงอายุ (เฉลี่ยรายละ 100-250 บาท/คน/เดือน ตามช่วงอายุ)
โครงการจ่ายเงินช่วยเหลือพิเศษผู้สูงอายุ เพื่อบรรเทาผลกระทบด้านเศรษฐกิจ เป็นระยะเวลา 6 เดือน ตั้งแต่ เมษายน - กันยายน 2565 มีสิทธิ 4 กลุ่ม ดังนี้
อายุ 60 - 69 ปี ( จํานวน 6.5 ล้านคน) อัตราเงินช่วยเหลือ 100 บาท/คน/เดือน
อายุ 70 - 79 ปี (จํานวน 3.0 ล้านคน) อัตราเงินช่วยเหลือ 150 บาท/คน/เดือน
อายุ 80 - 89 ปี (จํานวน 1.2 ล้านคน) อัตราเงินช่วยเหลือ 200 บาท/คน/เดือน
อายุ 90 ปี ขึ้นไป (จํานวน 1.9 แสนคน) อัตราเงินช่วยเหลือ 250 บาทต่อคนต่อเดือน
ปัจจุบัน ได้รับการยืนยันข้อมูล จากกรมส่งเสริมการปกครองท้องถิ่น (สถ.) กรุงเทพมหานคร และเมืองพัทยา พบว่ามีผู้สูงอายุกลุ่มเป้าหมายจํานวน 10,946, 646 คน เพิ่มขึ้นจากมติคณะรัฐมนตรีเมื่อวันที่ 26 เมษายน 2565 จํานวน 50,202 คน ซึ่งเป็นการเพิ่มขึ้นตามจํานวนผู้ลงทะเบียนของกลุ่มผู้มีสิทธิ์ได้รับเบี้ยสูงอายุ ที่นับรวมผู้สูงอายุที่จะครบ 60 ปีบริบูรณ์ในปี 2565 วงเงินงบประมาณจํานวน 8,382.2 ล้านบาท
สําหรับแผนการจ่ายเงินครั้งแรก กําหนดงวดที่หนึ่ง ในวันที่ 19 กรกฎาคม 2565 นี้ เป็นการจ่ายเงินช่วยเหลือพิเศษครั้งเดียวสําหรับ 4 เดือน (เมษายน-กรกฎาคม 2565) ครั้งที่สอง 19 สิงหาคม 2565 สําหรับเดือนสิงหาคม และครั้งที่สาม 19 กันยายน สําหรับเดือนกันยายน 2565 โดยวิธีการดําเนินการการจ่ายเงินช่วยเหลือพิเศษผู้สูงอายุ จะดําเนินการทั้งในรูปแบบการจ่ายเข้าบัญชีธนาคาร โดยกรมบัญชีกลาง และการจ่ายเงินสดให้กับผู้สูงอายุ โดยกรมส่งเสริมการปกครองท้องถิ่น กรุงเทพมหานครและเมืองพัทยา
รัฐบาลไทย-ข่าวทำเนียบรัฐบาล-บขส.จับมือ อ.ส.ค. ชวนท่องเที่ยวเชิงเกษตร ชิมนม ชมฟาร์มไทยเดนมาร์ค
วันพฤหัสบดีที่ 12 พฤษภาคม 2565
บขส.จับมือ อ.ส.ค. ชวนท่องเที่ยวเชิงเกษตร ชิมนม ชมฟาร์มไทยเดนมาร์ค
สมาชิก บขส. Card จองด่วนวันนี้ จ่ายเพียง 399 บาท/ท่าน เดินทางวันที่ 28 พฤษภาคม นี้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้ร่วมกับองค์การส่งเสริมกิจการโคนมแห่งประเทศไทย (อ.ส.ค.) จัดกิจกรรมท่องเที่ยวเชิงเกษตร “บขส. พาเพลิน เชิญชิมนม ชมฟาร์มไทยเดนมาร์ค @สระบุรี” ในวันที่ 28 พฤษภาคม 2565 ณ ฟาร์มไทย-เดนมาร์ค จังหวัดสระบุรี เพื่อร่วมสนับสนุนการท่องเที่ยวเชิงเกษตรภายในประเทศ และสร้างการกระจายรายได้สู่ชุมชนท้องถิ่น
ทั้งนี้ ขอเชิญชวนประชาชนและนักท่องเที่ยวที่สนใจ สมัครเข้าร่วมกิจกรรมท่องเที่ยวเชิงเกษตร “บขส.พาเพลิน เชิญชิมนม ชมฟาร์มไทยเดนมาร์ค @สระบุรี” ตั้งแต่วันนี้เป็นต้นไป ในอัตราค่าโดยสาร ท่านละ 429 บาท (สมาชิก บขส.Card ลดเหลือ 399 บาท) มีประกันอุบัติเหตุ วงเงิน 300,000 บาท ทุกที่นั่ง (ราคานี้ ไม่รวมค่าเข้าและอาหารกลางวัน ของฟาร์มไทยเดนมาร์ค ราคา 299 บาท/ท่าน) สอบถามรายละเอียดเพิ่มเติมและสํารองที่นั่ง ได้ที่ งานการตลาดและลูกค้าสัมพันธ์ กองสื่อสารองค์กรและการตลาด โทร 02 537 8737 หรือ 08 4018 0635 หรือ www.facebook.com/borkorsor99 สําหรับผู้เข้าร่วมเดินทางต้องได้รับการฉีดวัคซีนครบ 2 เข็ม และสามารถแสดงหลักฐานผ่าน Digital Health Pass บนแอปพลิเคชันหมอพร้อม หรือแสดงผลตรวจ ATK ไม่เกิน 72 ชั่วโมง ในวันเดินทาง
กรรมการผู้จัดการใหญ่ กล่าวเพิ่มเติมว่า บขส. ตั้งเป้าหมายเป็นองค์กรยืนหนึ่งเรื่องความปลอดภัย จึงได้มีการพัฒนาบริการ ควบคู่ไปกับการพัฒนาทักษะของพนักงานขับรถ และพนักงานประจํารถอย่างต่อเนื่อง เพื่อให้พนักงานทุกคนมีความพร้อมในการให้บริการและสร้างความเชื่อมั่นให้ผู้ใช้บริการ อีกทั้ง บขส. ได้รับการรับรองมาตรฐานความปลอดภัยด้านสุขอนามัย SHA & SHA Plus ประเภทยานพาหนะ และได้จัดการเดินรถภายใต้มาตรการสาธารณสุข เพื่อป้องกันการแพร่ระบาดของเชื้อไวรัส COVID-19 ด้วย
รัฐบาลไทย-ข่าวทำเนียบรัฐบาล-แจ้งคณะทำงานเศรษฐกิจพรรคเพื่อไทยทราบ นายกรัฐมนตรีมีนโยบายและเตรียมการให้ไทยเป็นฐานผลิตรถยนต์ไฟฟ้าสำคัญของโลกมาตั้งแต่ปี 2558 ปัจจุบันมีมาตรการส่งการผลิตครบวงจร
วันศุกร์ที่ 15 กรกฎาคม 2565
แจ้งคณะทํางานเศรษฐกิจพรรคเพื่อไทยทราบ นายกรัฐมนตรีมีนโยบายและเตรียมการให้ไทยเป็นฐานผลิตรถยนต์ไฟฟ้าสําคัญของโลกมาตั้งแต่ปี 2558 ปัจจุบันมีมาตรการส่งการผลิตครบวงจร
แจ้งคณะทํางานเศรษฐกิจพรรคเพื่อไทยทราบ นายกรัฐมนตรีมีนโยบายและเตรียมการให้ไทยเป็นฐานผลิตรถยนต์ไฟฟ้าสําคัญของโลกมาตั้งแต่ปี 2558 ปัจจุบันมีมาตรการส่งการผลิตครบวงจรทั้งมาตรการภาษีและไม่ใช่ภาษี และนักลงทุนยื่นขอลงทุนต่อเนื่อง
วันนี้ (15 กรกฎาคม 2565) น.ส.ไตรศุลี ไตรสรกุล รองโฆษกประจําสํานักนายกรัฐมนตรี กล่าวว่า จากกรณีที่นายวิกรม เตชะธีราวัฒน์ ว่าที่ผู้สมัคร ส.ส. เชียงราย และคณะทํางานเศรษฐกิจพรรคเพื่อไทย ได้ออกมาให้ความเห็นต่อกรณีที่พล.อ.ประยุทธ์ จันทร์โอชา นายกรัฐมนตรี แถลงยุทธศาสตร์ 3 แกน โดยระบุว่านโยบายการผลักดันของรัฐบาลที่จะให้ประเทศไทยเป็นฐานในการผลิตรถยนต์ไฟฟ้าเป็นเพียงการขายฝัน เพราะไม่มีนโยบายหรือมาตรการส่งเสริมการผลิตและการใช้ยานยนต์ไฟฟ้าแบบครบวงจร ไม่มีการส่งเสริมการผลิตแบตเตอรี่ที่มีคุณภาพสูงนั้น
ขอแจ้งและให้ข้อมูลนายวิกรมและคณะทํางานเศรษฐกิจพรรคเพื่อไทยทราบว่านายกรัฐมนตรีได้มีนโยบายและวางแผนงานเพื่อผลักดันให้ประเทศไทยเป็นฐานผลิตรถยนต์ไฟฟ้าที่สําคัญของโลกมาตั้งแต่ปี 2558 โดยการกําหนดให้ อุตสาหกรรมผลิตรถยนต์ไฟฟ้าเป็น 1 ใน 10 อุตสาหกรรมเป้าหมายเพื่อเป็นกลไกการขับเคลื่อนเศรษฐกิจไทยในอนาคต และมีการวางแนวทางขับเคลื่อนมาอย่างต่อเนื่องโดยการตั้งคณะกรรมการนโยบายยานยนต์ไฟฟ้าแห่งชาติ หรือคณะกรรมการ EV ขึ้นมาดูแล และขณะนี้มีมาตรการส่งเสริมการลงทุนที่มีผลบังคับใช้แล้วอย่างครบวงจร
“ตามที่นายวิกรมได้แจ้งว่าคณะทํางานด้านเศรษฐกิจพรรคเพื่อไทยได้ศึกษาโอกาสและความเป็นไปได้ เรื่องอุตสาหกรรมรถยนต์พลังงานไฟฟ้ามา 3-4 ปีแล้ว นับเป็นเรื่องที่ดีที่ทีมเศรษฐกิจของพรรคต่างๆ จะได้ร่วมกันในการหาแนวทางพัฒนาอุตสาหกรรมของประเทศ ซึ่งในเรื่องยานยนต์ไฟฟ้านี้ท่านนายกรัฐมนตรีก็ได้มีนโยบายมาตั้งแต่แต่ปี 2558 และมีแผนงานผลักดันต่อเนื่องมาโดยลําดับ จนขณะนี้มีมาตรการส่งเสริมการลงทุนและมาตรการรองรับ และความร่วมมือกับภาคเอกชนโดยครบวงจรแล้ว” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า ตามเป้าหมายของรัฐบาล ภายใต้การขับเคลื่อนของคณะกรรมการ EV ต้องการให้ภายในปี 2573 ประเทศไทยจะมีการผลิตยานยนต์ไฟฟ้า 30% ของการผลิตรถยนต์ในไทย โดยรัฐบาลมีแพคเกจส่งเสริมการลงทุนทั้งภาษีและไม่ใช่ภาษีเพื่อรักษาความเป็นผู้นํานอุตสาหกรรมยานยนต์ของไทย
สําหรับแพคเกจในระยะสั้นเพื่อสร้างความต้องการยานยนต์ไฟฟ้าในประเทศ ทั้งรถยนต์ จักรยานยนต์ ระหว่างปี 2565-2568 รัฐบาลมีมาตรการส่งเสริมเป็น 2 ระยะ(ตามมติ ครม. วันที่ 15 ก.พ. 2565) นอกจากนี้ มีมาตรการส่งเสริมการลงทุนของสํานักงานคณะกรรมการส่งเสริมการลงทุน(บีโอไอ) ที่ให้สิทธิประโยชน์ทางภาษีสําหรับผู้ผลิตยานยนต์ไฟฟ้า ทั้งส่วนของรถยนต์ รถโดยสาร จักรยานยนต์ เรือไฟฟ้า ผู้ผลิตชิ้นส่วน และแบตเตอรี่
ทั้งนี้ สํานักงานบีโอไอก็ได้รายงานว่านักลงทุนได้ยื่นขอรับส่งเสริมการลงทุนในอุตสาหกรรมยานยนต์ไฟฟ้าอย่างต่อเนื่อง ซึ่งในการประชุมคณะกรรมการบีโอไอ เมื่อวันที่ 13 มิ.ย. ที่ผ่านมา บีโอไอก็ได้แจ้งว่า เฉพาะกิจการผลิตแบตเตอรี่สําหรับยานพาหนะไฟฟ้า ขณะนี้มีการขอรับการส่งเสริมแล้วจํานวน 16 โครงการจาก 10 บริษัท รวมเงินลงทุน 4,820 ล้านบาท และมีโครงการที่ได้รับส่งเสริม การลงทุนในกิจการผลิตแบตเตอรี่ที่มีความจุสูง (HIGH ENERGY DENSITY BATTERY) รวม 3 โครงการ มูลค่าเงินลงทุน 6,746.1 ล้านบาท
รัฐบาลไทย-ข่าวทำเนียบรัฐบาล-นายกฯ อวยพรปีใหม่สื่อมวลชน ประจำทำเนียบรัฐบาล “ขอให้มีความสุข สุขภาพแข็งแรง ประสบความสำเร็จตลอดปี 2565” โฆษกรัฐบาลพร้อมข้าราชการการเมือง ร่วมงานสังสรรค์ปีใหม่ สื่อทำเนียบฯ
วันศุกร์ที่ 24 ธันวาคม 2564
นายกฯ อวยพรปีใหม่สื่อมวลชน ประจําทําเนียบรัฐบาล “ขอให้มีความสุข สุขภาพแข็งแรง ประสบความสําเร็จตลอดปี 2565” โฆษกรัฐบาลพร้อมข้าราชการการเมือง ร่วมงานสังสรรค์ปีใหม่ สื่อทําเนียบฯ
นายกฯ อวยพรปีใหม่สื่อมวลชนประจําทําเนียบรัฐบาล  “ขอให้มีความสุข สุขภาพแข็งแรง ประสบความสําเร็จตลอดปี 2565” โฆษกประจําสํานักนายกรัฐมนตรี พร้อมข้าราชการการเมืองร่วมงานสังสรรค์ปีใหม่ สื่อทําเนียบฯ
วันนี้ (24 ธ.ค. 64) นายธนกร วังบุญคงชนะ โฆษกประจําสํานักนายกรัฐมนตรี น.ส.ไตรศุลี ไตรสรณกุล รองโฆษกประจําสํานักนายกรัฐมนตรี พร้อมด้วยข้าราชการการเมือง โดยมี นายอนุชา บูรพชัยศรี รองเลขาธิการนายกรัฐมนตรีฝ่ายการเมือง นายเสกสกล อัตถาวงศ์ กรรมการผู้ช่วยรัฐมนตรีประจํานายกรัฐมนตรี ร่วมรับประทานอาหารกลางวันกับสื่อมวลชนประจําทําเนียบรัฐบาล ในงานกิจกรรมพบปะสื่อมวลชนประจําทําเนียบรัฐบาล เนื่องในเทศกาลส่งท้ายปีเก่า ต้อนรับปีใหม่ภายใต้มาตรการ COVID-Free Setting
โอกาสนี้ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากคําอวยพรถึงยังสื่อมวลชนว่า “นายกฯ อวยพรสื่อมวลชนให้มีความสุขสุขภาพแข็งแรงประสบความสําเร็จตลอดตลอดปี 2565”
นายธนกร ยังกล่าวขอบคุณพี่น้องสื่อมวลชนในนามโฆษกรัฐบาล ที่ได้ร่วมกันทํางานกับท่านนายกรัฐมนตรีและรัฐบาลมาอย่างดีมาตลอดทั้งปี พร้อมอวยพรให้สื่อมวลชนและครอบครัวสุขภาพแข็งแรงมีความสุข สร้างความสมดุลระหว่างการป้องกันโควิด-19 และการดูแลตนเองแบบครอบจักรวาล สุขสมหวัง ปี 2565 ทุกท่าน
ภายในงาน ยังมีการจับสลากของขวัญและมอบของที่ระลึก ให้ตัวแทนสื่อมวลชน โดยในปีนี้ ของขวัญที่นายกรัฐมนตรีมอบเป็นเครื่องดูดฝุ่น ขณะที่ พลเอกประวิตรวงษ์สุวรรณรองนายกรัฐมนตรี มอบ เครื่องปั่นน้ําผลไม้แยกกาก เพื่อให้ทุกคนร่วมกันตระหนักและรักษาสิ่งแวดล้อม พร้อมดูแลสุขภาพ นอกจากนี้ รองนายกรัฐมนตรี รัฐมนตรี รวมถึง เลขาธิการนายกรัฐมนตรี ก็นําของขวัญมอบแก่สื่อมวลชนภายในงานด้วย
รัฐบาลไทย-ข่าวทำเนียบรัฐบาล-เฮ้ง ตัดไฟแต่ต้นลมส่งเจ้าหน้าที่เคลียก่อนขอขึ้นเงินเดือน โบนัส สวัสดิการ ยึดหลักสุจริตใจเจรจา ลดข้อพิพาทแรงงานช่วงสิ้นปี
วันอังคารที่ 30 พฤศจิกายน 2564
เฮ้ง ตัดไฟแต่ต้นลมส่งเจ้าหน้าที่เคลียก่อนขอขึ้นเงินเดือน โบนัส สวัสดิการ ยึดหลักสุจริตใจเจรจา ลดข้อพิพาทแรงงานช่วงสิ้นปี
“สุชาติ” รมว.แรงงาน สั่งจับตาข้อพิพาทแรงงานช่วงสิ้นปี ส่งเจ้าหน้าที่ไกล่เกลี่ยก่อนยื่นขอขึ้นเงินเดือน เงินโบนัส สวัสดิการ เฝ้าระวังกิจการและพื้นที่กลุ่มเสี่ยง โดยยึดหลักสุจริตใจเจรจาด้วยเหตุผล
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ช่วงใกล้สิ้นปี 2564 นี้ ข้อตกลงเกี่ยวกับสภาพการจ้างของสถานประกอบกิจการหลาย ๆ แห่ง ใกล้จะสิ้นสุดลงตามระยะเวลาที่ทั้งสองฝ่ายตกลงกัน จึงมีการแจ้งข้อเรียกร้องเพื่อปรับปรุงหรือเปลี่ยนแปลงข้อตกลงเกี่ยวกับสภาพการจ้างเดิม ซึ่งสถานประกอบกิจการจํานวนมากโดยเฉพาะภาคอุตสาหกรรมและบริการได้รับผลกระทบจากการแพร่ระบาดของโรคติดเชื้อไวรัสโคโรน่า 2019 ทําให้สูญเสียรายได้จากการดําเนินธุรกิจ เมื่อมีการแจ้งเปลี่ยนแปลงสภาพการจ้าง มีการเรียกร้องขอขึ้นเงินเดือน เงินโบนัสและสวัสดิการต่าง ๆ อาจไม่เป็นที่พอใจต่อทั้งสองฝ่ายและเกิดเป็นข้อพิพาทแรงงานได้ เรื่องดังกล่าวอยู่ในความห่วงใยของรัฐบาล โดยพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมและพลเอกประวิตร วงษ์สุวรรณ รองนายกรัฐมนตรีซึ่งกํากับดูแลด้านนโยบายของกระทรวงแรงงาน ได้สั่งการให้กระทรวงแรงงาน ทําความเข้าใจกับนายจ้าง และลูกจ้าง ให้ยึดหลักความเป็นจริงของผลประกอบการของแต่ละสถานประกอบกิจการ มาเป็นองค์ประกอบพื้นฐานในการพิจารณาปรับปรุงและเปลี่ยนแปลงสภาพการจ้าง จึงได้มอบหมายให้กรมสวัสดิการและคุ้มครองแรงงานส่งเจ้าหน้าที่เข้าไปทําความเข้าใจและช่วยไกล่เกลี่ยให้ได้ข้อยุติในสถานประกอบกิจการก่อนที่จะมีการแจ้งข้อเรียกร้องเพื่อปรับปรุงหรือเปลี่ยนแปลงข้อตกลงเกี่ยวกับสภาพการจ้างเดิม เพื่อป้องกันการเกิดปัญหาข้อพิพาทแรงงานที่อาจเกิดขึ้นได้
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ได้จับตาเฝ้าระวังปัญหาข้อพิพาทแรงงานดังกล่าว โดยเฉพาะอย่างยิ่งสถานประกอบกิจการประเภทผลิตชิ้นส่วนและอุปกรณ์ประกอบยานยนต์และเครื่องยนต์ สถานประกอบกิจการประเภทโรงแรมและการท่องเที่ยว นอกจากนี้ยังได้เฝ้าระวังในเขตพื้นที่ ระยอง ชลบุรี สมุทรปราการ ฉะเชิงเทรา กรุงเทพมหานคร ปราจีนบุรี พระนครศรีอยุธยาและปทุมธานี เนื่องจากพบว่ามีข้อเรียกร้องมากตามลําดับในช่วงปลายปี หากพบว่ามีสัญญาณที่อาจก่อให้เกิดข้อพิพาทแรงงานก็จะเร่งส่งเจ้าหน้าที่เข้าไปทําความเข้าใจและช่วยไกล่เกลี่ยให้ได้ข้อยุติในพื้นที่โดยเร็วที่สุด เพื่อป้องกันไม่ให้เกิดปัญหาข้อพิพาทแรงงาน ทั้งนี้ ขอฝากเตือนนายจ้าง ลูกจ้างให้เจรจากันด้วยเหตุผล ยึดหลักแรงงานสัมพันธ์แบบหุ้นส่วน นายจ้างควรชี้แจงข้อเท็จจริงถึงผลประกอบกิจการที่ผ่านมา เพื่อทําความเข้าใจกับลูกจ้างอย่างตรงไปตรงมาโดยยึดหลักสุจริตใจ และขอให้ทั้งสองฝ่ายคํานึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุข
รัฐบาลไทย-ข่าวทำเนียบรัฐบาล-พม.ชลบุรี เร่งช่วยเด็กหญิงขอน้ำซุปก๋วยเตี๋ยวให้ครอบครัว 5 ชีวิต นำไปกินกับข้าว
วันศุกร์ที่ 1 เมษายน 2565
พม.ชลบุรี เร่งช่วยเด็กหญิงขอน้ําซุปก๋วยเตี๋ยวให้ครอบครัว 5 ชีวิต นําไปกินกับข้าว
พม.ชลบุรี เร่งช่วยเด็กหญิงขอน้ําซุปก๋วยเตี๋ยวให้ครอบครัว 5 ชีวิต นําไปกินกับข้าว
วันนี้ (1 เม.ย. 65)นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า เจ้าหน้าที่ กระทรวง พม. จากสํานักงานพัฒนาสังคมและความมั่นคงของมนุษย์จังหวัดชลบุรี และทีม พม. One Home จังหวัดชลบุรี รวมทั้งหน่วยงานที่เกี่ยวข้อง ได้ลงพื้นที่เยี่ยมครอบครัวเด็กหญิงอายุ 6 ขวบ ที่มาขอน้ําซุปที่ร้านก๋วยเตี๋ยวเพื่อนําไปกินเป็นกับข้าว ซึ่งอาศัยอยู่กับ พ่อ แม่ พี่อายุ 10 ขวบ และน้องอายุ 1 ขวบ ภายในเพิงพักบนที่ดินของนายจ้าง โดยไม่คิดค่าเช่า และยังได้รับทุนการศึกษาจากทางโรงเรียน 2,000 บาท อีกทั้งได้พูดคุยถึงปัญหาและความต้องการของครอบครัว เพื่อร่วมวางแผนให้ความช่วยเหลืออย่างต่อเนื่องตามภารกิจด้านเด็กและครอบครัวของกระทรวง พม. ต่อไป
ในเบื้องต้น ได้มอบนม เครื่องอุปโภคบริโภคที่จําเป็นและเงินช่วยเหลือผู้ประสบปัญหาทางสังคมกรณีฉุกเฉิน จํานวน 3,000 บาท จากนั้น จะเร่งดําเนินเรื่องพิจารณาให้เด็กๆ ในครอบครัวเข้ากองทุนคุ้มครองเด็กเพื่อรับทุนการศึกษาอย่างต่อเนื่อง นอกจากนี้ ได้ให้คําแนะนําเรื่องการขอเงินอุดหนุนเด็กแรกเกิด ซึ่งยังไม่เคยได้รับ รวมทั้งสิทธิสวัสดิการสังคมต่างๆ ของภาครัฐ
นายจุติกล่าวเพิ่มเติมว่า สําหรับผู้ใจบุญ 2 คน ที่เป็นเจ้าของร้านก๋วยเตี๋ยว เป็นคนมีน้ําใจ ชอบช่วยเหลือคนในชุมชน ซึ่งได้ขอสมัครเป็นอาสาสมัครพัฒนาสังคมและความมั่นคงของมนุษย์ (อพม.) ทาง กระทรวง พม. ขอขอบคุณและชื่นชมในความมีน้ําใจที่ช่วยกันแบ่งปันให้กับผู้อื่น นับเป็นผู้มีจิตอาสาเพื่อสังคม ทั้งนี้ หากท่านพบเห็นผู้ที่ตกทุกข์ได้ยาก ประสบปัญหาทางสังคม ขอให้ช่วยกันแจ้งมาที่ศูนย์ช่วยเหลือสังคม กระทรวง พม. สายด่วน โทร. 1300 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจำวันที่ 19 พฤศจิกายน 2564 เวลา 08.30 น. สัญจรผ่านได้ 14 สายทาง ไม่สามารถสัญจรผ่านได้ 4 สายทาง
วันศุกร์ที่ 19 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจําวันที่ 19 พฤศจิกายน 2564 เวลา 08.30 น. สัญจรผ่านได้ 14 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 19 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด รวม 18 สายทาง สัญจรผ่านได้ 14 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 19 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี และนครปฐม รวม 18 สายทาง สามารถสัญจรผ่านได้ 14 สายทาง และไม่สามารถสัญจรผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146